Il-Libanu ħabbar li l-Għarbja Sawdija wegħdet tagħtih is-somma ta’ tliet biljun dollaru biex jixtri tagħmil militari minn Franza. L-aħbar ingħtat hekk kif indifen l-eks ministru Sunni Mohammad Chatah, li nqatel b’karozza bomba nhar il-Ġimgħa. Chatah kien kritiku ewlieni tal-gvern tal-President Assad tas-Sirja u l-Għarbja Sawdja tappoġġa lir-ribelli fil-ġlieda tagħhom biex itajjruh mis-setgħa.